bilé məsie bísə̄ yā Libáŋ á bí ngábɛ́d á yób á və́ndə́m; məbaŋ mə́sə yā Basan; 14miǹkǒl mīńnēn mísə, miǹkǒl mīńtɔ́g mísə̄ yā mí ngáhɛ́d ńtīé; 15ńkum ósə̄ ó nə́ óyǎb á yób, ḿfim ósə̄ ó ngábɛ́d ńnəməná; 16bəzitíma bə́sə̄ yā Tarsis ai éngúŋ ésə̄ yā ngǔl bifungá ;  17məbún mə́ mod mə́sə̄ mâyi dzɔdiban, məbún mə́ mod mâyi kúbī á sí; və Ǹtondôbə etám énye ǎ yi dɔ̄ ámǒs tē. 18Akəŋ dábán ásə lə́ māná dzáŋ á sibig ! 19Bod báyi dzə́ŋ məsoé a məndá kɔ́a ai á mīḿbōg mə́kɔ́g, ású ángōndó dúmá Ńtondôbə, məsǐs yā atí díé, ókāŋ ā tə́bə yǎ naa a sii sí. 20Amǒs tē, bod bâyi woá bívəgələ bí mvɔ́d ai gôl byábán bə́ ngákom ású ólugú, bidu ai angə́m bí ńtɔ̄á étēde, 21á mə̄ndā kɔ́a ai mim̀bóg mə́kɔg, ású ángōndó dúmá Ńtondôbə ai ású məsǐs yā átī díé, ókāŋ a yi tə́bə̄ naa a sii sí ! 22Dzǒgân fɔ́ɔ́ mod, a bələ́ hə mǎn m̀vəbə yǎ mīḿbóg mí dzwé ! A nə fɔ́ɔ́ dzé ?